സ്വന്തം നാട്ടില് ഓറഞ്ചു കടലിനു മുന്നില് ജയം കണ്ടു വെര്സ്റ്റാപ്പന്, രണ്ടാമത് ആയി ഹാമിള്ട്ടന് ഫോര്മുല വണ്ണില് സ്വന്തം നാട്ടിലേക്ക് മൂന്നു പതിറ്റാണ്ടുകള്ക്ക് ശേഷം തിരിച്ചു വന്ന ഗ്രാന്റ് പ്രീയില് ജയം കണ്ടു റെഡ് ബുള്ളിന്റെ ഡച്ച് ഡ്രൈവര് മാക്സ് വെര്സ്റ്റാപ്പന്. വേദിയില് തടിച്ചു കൂടിയ പതിനായിരക്കണക്കിന് ഓറഞ്ചു ആരാധകര്ക്ക് ഇത് വലിയ ആഘോഷം തന്നെയായി. പോള് പൊസിഷനില് റേസ് തുടങ്ങിയ വെര്സ്റ്റാപ്പനെ രണ്ടു തവണ മറികടക്കാനുള്ള മെഴ്സിഡസ് ശ്രമം അതിജീവിച്ചാണ് താരം ഒന്നാം സ്ഥാനം നിലനിര്ത്തിയത്. നന്നായി ഡ്രൈവ് ചെയ്തെങ്കിലും രണ്ടാം സ്ഥാനത്ത് ആയി ലൂയിസ് ഹാമിള്ട്ടന്. പിറ്റ് സ്റ്റോപ്പില് മെഴ്സിഡസ് ടീം വരുത്തിയ അബദ്ധത്തെ പിന്നീട് ഹാമിള്ട്ടന് വിമര്ശിച്ചു. ഡച്ച് ഗ്രാന്റ് പ്രീയില് ജയം കണ്ടതോടെ വെര്സ്റ്റാപ്പന് ഹാമിള്ട്ടനെക്കാള് ലോക ചാമ്ബ്യന്ഷിപ്പില് 3 പോയിന്റുകള് മുന്നിലെത്തി. മെഴ്സിഡസിന്റെ വെറ്റാറി ബോട്ടാസ് ആണ് റേസില് മൂന്നാമത് എത്തിയത്. ടീം നിര്ദേശം ലംഘിച്ച് ഏറ്റവും വേഗതയുള്ള ലാപ്പ് പൂര്ത്തിയാക്കിയ ബോട്ടാസിനെ പിന്നീട് ഹാമിള്ട്ടന് മറികടക്കാന് നിര്ബന്ധിതമായി. ആല്ഫയുടെ പിയരെ ഗാസ്ലി നാലാമത് ആയപ്പോള് ഫെരാരിയുടെ ചാള്സ് ലെക്ലെര്ക്ക് അഞ്ചാമതും ആല്ഫിന്റെ ഫെര്ണാണ്ടോ അലോണ്സോ ആറാമതും ആയി. ഏഴാം സ്ഥാനത്ത് ഫെരാരിയുടെ കാര്ലോസ് സൈന്സ് എത്തിയപ്പോള് വെര്സ്റ്റാപ്പന്റെ റെഡ് ബുള് സഹ ഡ്രൈവര് സെര്ജിയോ പെരസ് എട്ടാമതായി.